323 



via ac ratione, qua tu duodecim praestantiiim foe- 

 minarum nomina et actiones versibus mandasti, quae 

 fortitei* prò mysteriis sanctissimis mortem oppetiere. 

 Plerique enim nostrum physica scribeie sunt aggressi: 

 ([ui si sacra attingere voluissent, prò dignitate fecis- 

 sent, Deoque atllati, quae canesont, factorum magni- 

 tudinem scriptis aequassent. Quo vero pauciorès, eo 

 laudabilior labor tuus , quo itali et ad pietatem et 

 ad linguae cultum accendantur, quae externarum opi- 

 nionum irruptione, si non conticescere, aliquantum 

 languere visa est. )) Quamquam et Ronus ipse, felici 

 sane exitu, physica describere aggressus est, ut ipse 

 Zampierius, catuilianus, ita vivam, totus, testatur; qui 

 cum se omnia et singnla Peregrini cai-mina legisse 

 et probasse fateatur, primas tamen duobus illis con- 

 cedit, quae De nocturnis phoenomenis inscripsit. In 

 omnibus Virgilium sibi imitandum proposuit, eo ta- 

 men imitationis genere, quod artem reddit atque ele- 

 gantiam , non verbum verbo, ut solet servum iilud 

 pecus bono iure a Pisonum praeceptore ludibrio ha- 

 bituni. Quod si scriptoris animum introspicere liceat, 

 affirmare posse videor, hoc primum sibi proposuisse, 

 ut maiestatem elegantiamque Maronis lepore et con- 

 cinnitate catulliana condiret; ex quo novum aliquod 

 exoriri videtur, quod venustatem novitatemque au- 

 ream prae se fert, et stylum mirabili arte ac suavi- 

 tate recreat. Nomini dubium esse potest elegos ad 

 Catulli normam praecipue, coetera ad Virgilii effin- 

 xisse, sed ita ut nescio quid virgiliani elegi sapiant, 

 reliqua nescio quid catulliani redoleant. Candidus 

 scriptoris animus in omnibus elucet, et mira ingenii 

 suavitas ex vero naturae similitudineni reddens, et 



